**Körmend város Önkormányzata Képviselő-testületének …./….. (… . …)**

**önkormányzati rendelete**

**a helyi vízgazdálkodási hatósági jogkörbe tartozó szennyvízelvezetéshez kapcsolódó talajterhelési díjjal kapcsolatos adatszolgáltatási és eljárási szabályokról szóló**

**29/2004. (VII.01.) önkormányzati rendelet módosításáról**

*Körmend város Önkormányzatának Képviselő-testülete az Alaptörvény 32. cikk (2) bekezdésében, a környezetterhelési díjról szóló 2003. évi LXXXIX. törvény 26-.§ (4) bekezdésében kapott felhatalmazás alapján eljárva a következőket rendeli el:*

**1. §** Körmend város Önkormányzata Képviselő-testületének a helyi vízgazdálkodási hatósági jogkörbe tartozó szennyvízelvezetéshez kapcsolódó talajterhelési díjjal kapcsolatos adatszolgáltatási és eljárási szabályokról szóló 29/2004. (VII.01.) önkormányzati rendelete (a továbbiakban: rendelet) 4.§ -a helyébe az alábbi rendelkezés lép:

„4.§ (1) Mentesül a talajterhelési díj, illetve annak egy -a (3) bekezdés szerinti részének - megfizetésének kötelezettsége alól az a díjfizetésre kötelezett személy, aki a műszakilag rendelkezésre álló közcsatornára ráköt, és a rákötés tényét a víziközmű szolgáltatóval megkötött közüzemi szerződés másolatával igazolja.

(2) Az (1) bekezdés szerinti mentesülés a közcsatornára való rákötés évében történő vízfogyasztás után, önbevallás útján megfizetendő talajterhelési díjra vonatkozik.”

(3) Amennyiben a közcsatornára való rákötés 2013. évben, illetve 2014. évtől kezdődően az adott naptári év június 30. napjáig megvalósul, abban az esetben a mentesülés az (1) bekezdés szerinti talajterhelési díj 100%-ára vonatkozik.

(4) Amennyiben a közcsatornára való rákötés az adott naptári év július 1. –december 31. közötti időszakban valósul meg, abban az esetben a mentesülés az (1) bekezdés szerinti talajterhelési díj 60%-ára vonatkozóan kerül megállapításra.

**2.§** A rendelet 5.§ -a helyébe az alábbi rendelkezés lép:

„5.§ A díjfizetésre kötelezett talajterhelési díjfizetési kötelezettségének az 11747020-15420820-03920000 számlaszámra történő befizetéssel kell eleget tennie.”

**Záró rendelkezés**

**3.§** Ezen rendelet 2013. december 1. napján lép hatályba.

Körmend, 2013. október 24.

Bebes István sk. Dr. Stepics Anita sk.

Polgármester jegyző

Kihirdetve: …....................................................

Dr. Stepics Anita

jegyző

**INDOKOLÁS:**

A Képviselő-testület megteremtette a lehetőségét annak, hogy az a talajterhelési díjfizetésre kötelezett személy, aki ráköt a közcsatornára, mentesül a talajterhelési díjfizetés alól teljes összegben. Ezen korábbi döntés rendeleti szabályozási formában ezen rendelet-módosítással jelenik meg, és lép hatályba, egyúttal azonban beépítésre kerül a rendeletbe olyan szabályozás is, amely a minél hamarabbi időpontban való rákötést ösztönzi.